Publication: Magyar Közlöny
Issue: MK-1999-24 (Year: 1999, Number: 24)
Era: 1990-2004
Section: nyilvántartásról szóló 68/1993. (V. 5.) Korm. rendelet (a továbbiakban: R.) 11. §-ának (1) bekezdése] és az R. 6. §-ának
Paragraph Index: 99

3. Az üres álláshely betöltésének adatait a Vhr. 3. számú mellékletének „II. Az álláshely betöltése” című része alapján kell jelenteni az alábbiak szerint: II/1. A közigazgatási szerv — neve: alapító okirat szerint, — címe: irányítószám, település neve, utca, házszám (postafiók száma), — vezetője: a közigazgatási szerv hivatali szervezetének vezetője, — telefonja: körzetszám-telefonszám, — KÖZIGTAD szervazonosítója: a közigazgatási szerv azonosítására szolgáló 6 számjegyű numerikus számsor, amelyet a KÖZIGTAD-ban a BM állapít meg a közigazgatási szerv számára. Ez a számsor a KÖZIGTAD-ba történő bejelentkezés és a közigazgatási szerv megszűnése közötti időszakban állandó. II/2. Az álláshely — azonosítószáma: az álláshely azonosítószámának meg kell egyeznie az üresként bejelentett álláshely azonosítószámával, — betöltésének időpontja: annak a foglalkoztatásnak a kezdete az adatszolgáltató szervnél (akár áthelyezésről, akár újonnan létesített közszolgálati jogviszonyról van szó), amelyre kifejezetten az üresen álló álláshelyre szervezett feladatok ellátása érdekében került sor. II/3. A munkáltató aláírása: keltezés és olvasható aláírás.

Source: https://magyarkozlony.hu/hivatalos-lapok/ff54896e37af0c7ee2a54001f051e61b3b6fac03/dokumentumok/2d5c6887a005220500796cb77f04137bbc953037/letoltes